- Hindi News
- National
- 16 मार्च से बच्चों का वार्षिक मूल्यांकन 7वें वेतन पुनरीक्षण के लिए लगेगा कैंप
16 मार्च से बच्चों का वार्षिक मूल्यांकन 7वें वेतन पुनरीक्षण के लिए लगेगा कैंप
सदरप्रखंड के प्राथमिक मध्य विद्याल़यों के प्रधान शिक्षक-शिक्षिकाओं की मासिक गुरुगोष्ठी सोमवार को मारवाड़ी हिन्दी मवि में हुई। इसकी अध्यक्षता बीईईओ विपिन लाल दास ने की। इसमें अनाथ बच्चियों को कस्तूरबा स्कूल में नामांकन करने के लिए विद्यालय पोषक क्षेत्र का सर्वे कर बच्चियों को चिन्हित कर सूची देने की बात कही गई। बताया गया कि अब अगले सत्र से एमडीएम के लिए गोदाम से खाद्यान्न का उठाव माता समिति के संयोजिका या अध्यक्ष करेंगे। इसके लिए प्राचार्य परिचय पत्र बनाएंगे। साथ ही जानकारी दी गई कि 16 मार्च से बच्चों का वार्षिक मूल्यांकन किया जाएगा और बताया गया कि किसी भी हालत में बच्चों के उत्तर पुस्तिकाओं का मूल्यांकन उसी विद्यालय के शिक्षक नहीं करेंगे। इसमें विद्यालयों में बेंच-डेस्क की उपलब्धता विद्युतीकरण की भौतिक स्थिति की जानकारी ली गई। बीईईओ ने कहा कि विद्यालय प्रबंध समिति की मासिक बैठक में मुखिया को भी आमंत्रण दिया जाएगा। बीईईओ ने जानकारी दी कि सप्तम पुनरीक्षण वेतन निर्धारण का कार्य कैम्प लगाकर किया जाएगा। द्वितीय चरण में राज्य सधानसेवी रानी पूनम ने विद्यालयों में अपेक्षित परिवर्तन लाने के लिए बनाए गए परिवर्तन दल के गठन का उद्देश्य इसकी पर महत्ता पर प्रकाश डाला। प्रखंड परिवर्तन दल के सदस्य कृष्णा देवगम ने कहा कि विद्यालयों के परिप्रेक्ष्य हम शिक्षक अपने नाम के अनुरूप तीन बातें शिष्टाचारी, क्षमता और कर्तव्यनिष्ठा को स्वयं आत्मसात करे तो विद्यालयों में परिवर्तन अवश्य दिखेगी। हम अपने अंदर की योग्यता को सकारात्मक सोच के साथ बाहर निकालकर बच्चों को समर्पित करे। मौके पर बीपीओ जयपाल जामुदा, पार्थ सारथी राय, उपेन्द्र प्रसाद, महेश सिंह, अरुण प्रसाद,ओपी गुप्ता ,बीणा पाल, संगीता सवैयां, विनय मौजूद थे।
tgl_Latn sot_Latn hin_Deva hin_Deva hin_Deva